Ons moedertaal word só opgefoeter | Netwerk24
Ons moedertaal word só opgefoeter
Deur Johan Pretorius 07 Julie 2021 00:00
Dit steek my dwars in die krop om te moet lees en hoor hoe ons moedertaal opgefoeter word.
Dit wemel deesdae in koerante en oor die radio van ". . . in 'n ry, kort van die doellyn, by verre, die persoon wie, disrespekvol, 'n rot ruik", asook spelfoute en verkeerde, koddige uitspreek van woorde. Ek het nog nooit gehoor van 'n renoster wat swanger word nie (in 'n vervolgverhaal op 'n Afrikaanse radiostasie). Die ergste is dat niemand dit agtergekom het nie, nie die skrywer, die regisseur of enige van die ander mense wat daarby betrokke was nie.
Dit lyk my mense is bloot te lui om 'n woordeboek te raadpleeg of gee eenvoudig net nie om hoe hulle (formele) Afrikaans praat of skryf nie.